02/12/2009 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Expediente número IN407A 216/2009

Resolución do 10 de novembro de 2009, da Dirección Xeral de Industria, Enerxía e Minas, pola que se autoriza administrativamente e se aproba o proxecto de execución “REFORMA PARQUE DE 15 KV DA SUBESTACIÓN SAN MARCOS 132/15 KV DE OLEIROS”, no termo municipal de Oleiros (A Coruña) (expediente: IN407A 216/2009). Examinado o expediente instruido a pedimento da empresa “UNIÓN FENOSA DISTRIBUCIÓN, S. A.”, con enderezo a efectos de notificación en Avda. de Arteixo, 171, 15007 A Coruña, resultan os seguintes ANTECEDENTES DE FEITO Primeiro. –Con data 4 de maio de 2009, a citada empresa solicita a autorización administrativa e a aprobación do proxecto de execución da citada instalación, presentando a preceptiva documentación á que fai referencia o Real Decreto 1955/2000, de 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica. Segundo. –As características técnicas básicas da instalación son as seguintes:  Ampliación e reforma do parque a 15 kV situado no exterior do edificio situado dentro do recinto da subestación consistente en: – Instalación de celas blindadas con illamento SF6 de dobre barra, formado por 32 posicións correspondentes a 19 de liña, 2 de coxeneración, 3 de transformador, 2 de servizos auxiliares, 4 de conexión e 2 de medida de tensión. – As chegadas e saídas das celas se realizarán a través de cable illado. As celas están dotadas con seccionadores, interruptores, trafos de intensidade e trafos de tensión. – As conexións dos trafos de potencia coas celas de trafo realízanse en cable de cobre de 630 mm 2. – Dous transformadores de servizo auxiliares de 250 kVA de potencia c/u e cadro de baixa tensión. Batería de control 125 e 48 Vcc e cadro de servizos auxiliares para o sistema de protección, control, comunicacións e medida. Terceiro. –Por acordo do 14 maio de 2009 do Departamento Territorial da Consellería de Economía e Industria da Coruña, someteuse a información pública a solicitude de autorización administrativa da instalación eléctrica que se cita, publicándose no D. O. G. do 08/07/09, no B. O. P. da Coruña do 15/06/09 e no taboleiro de anuncios do Departamento Territorial da Consellería de Economía e Industria da Coruña. Cuarto. –Durante o período no que se someteu ao trámite de información pública non se presentaron alegacións. Quinto. –A solicitude obxecto deste expediente está informada favorablemente polo Departamento Territorial da Consellería de Economía e Industria da Coruña. FUNDAMENTOS DE DEREITO Primeiro. –A Dirección Xeral de Industria, Enerxía e Minas é competente para resolver este expediente con fundamento no Estatuto de Autonomía de Galicia; Decreto 79/2009, do 19 de abril, e Decreto 83/2009, do 21 de abril, polos que se fixa a estrutura orgánica da Xunta de Galicia e dos departamentos desta (DOG n.° 75 e 77, de 20/04/09 e 22/04/09, respectivamente), Decreto 324/2009, do 11 de xuño (DOG n.° 117 do 17/06/09), polo que se establece a estrutura orgánica da Consellería de Economía e Industria, Decreto 36/2001, do 25 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia, en relación co Real Decreto 1955/2000, do 1 de decembro, e a Lei 54/1997, do 27 de novembro, do Sector Eléctrico, modificada pola Lei 17/2007, do 4 de xullo. Segundo. –O proxecto cumpre o disposto no Regulamento sobre centrais eléctricas, subestacións e centros de transformación, aprobado polo Real Decreto 3275/1982, de 12 de novembro. Terceiro. –No expediente instruído ao efecto cumpríronse os trámites regulamentarios. Esta Dirección Xeral, de acordo co que antecede e no exercicio das competencias que ten atribuídas. RESOLVE 1. Autorizar administrativamente a “REFORMA PARQUE DE 15 KV DA SUBESTACIÓN SAN MARCOS 132/15 KV DE OLEIROS”, no termo municipal de Oleiros (A Coruña). 2. Aprobar o proxecto de execución da instalación eléctrica que se cita. Todo isto de acordo coas condicións seguintes: PRIMEIRA.–As instalacións que se autorizan terán que realizarse de acordo coas especificacións e planos que figuran no proxecto presentado pola empresa, asinado polo enxeñeiro industrial D. Jose Higinio Altisen Kabil, e visado polo Colexio Nacional de Enxeñeiros de ICAI, con núm. de visado dixital 0917/09, con data 14 de abril de 2009, cun orzamento total de 1.446.976,90 euros. SEGUNDA.–O peticionario asegurará o mantemento e a vixilancia correcta das instalacións durante a construción e despois da súa posta en servizo, co fin de garantir que en todo momento se manterán as condicións regulamentarias de seguridade. TERCEIRA.–En todo momento deberase cumprir canto establece o Regulamento sobre centrais eléctricas, subestacións e centros de transformación, e as súas instrucións técnicas complementarias de acordo co Real Decreto 3275/1982, de 12 de novembro, e ordes posteriores, así como demais normativas e directrices vixentes que sexan de aplicación. CUARTA.–Para introducir modificacións nas instalacións que afecten a datos básicos do proxecto será necesaria autorización previa da Dirección Xeral de Industria, Enerxía e Minas. Así mesmo, o Departamento Territorial da Consellería de Economía e Industria da Coruña poderá autorizar as modificacións de detalle do proxecto que resulten procedentes, debendo comunicar a esta Dirección Xeral todas as resolucións que diten en aplicación da citada facultade. QUINTA.–O prazo para a posta en marcha das instalacións que se autorizan será de doce meses, contados a partir da data da última autorización administrativa necesaria para a súa execución. Unha vez construídas as instalacións autorizadas, o Departamento Territorial da Consellería de Economía e Industria da Coruña inspeccionará a totalidade das obras e montaxes efectuados e verificará o cumprimento dos compromisos contraídos pola empresa promotora. SEXTA.–Con carácter previo á posta en marcha das instalacións, o órgano competente verificará o cumprimento dos condicionados impostos nesta resolución. SÉTIMA.–A administración reserva para sí o dereito de deixar sen efecto esta autorización por calquera das causas establecidas no artigo 34 do Decreto 1775/1967, de 22 de xullo, por incumprimento das condicións impostas ou por calquera outra causa excepcional que o xustifique. OITAVA.–Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras das instalacións autorizadas. Contra a presente resolución, que non é definitiva en vía administrativa, cabe interpoñer recurso de alzada ante o conselleiro de Economía e Industria no prazo dun mes contado a partir do día seguinte ao da notificación ou publicación desta resolución, sen prexuízo de que os interesados poidan interpoñer calquera outro recurso que estimen pertinente. Santiago de Compostela, 10 de novembro de 2009. O director xeral de Industria, Enerxía e Minas Ángel Bernardo Tahoces